Crocus

Crocus on kumma kukkapäinen papparainen Grand Linen sisäänpääsyllä, joka oli myös legendaarisen omenavaras Gold Rogerin laivalääkäri. Nykyisin hän käyttää lääkärintaitojaan ylläpitääkseen Laboon nimisen valaan hyvinvointia, mutta todellisuudessa kiduttaa valasparkaa sisustamalla tätä mielipuolisesti.
== Veren himoitsija ==
Crocus on parantumaton verifanaatikko, ja on suorastaan obsessoitunut tietämään, mihin veriryhmään kukin vastaantuleva uusi tuttavuus kuuluu. Tämä ei kuitenkaan riitä, vaan hän tahtoo myös purkittaa pari samplea verta omia sairaita tarkoituksiaan varten. Crocuksen oma verityyppi on AB, josta hän kertoo vähintään kerran joka keskustelussa.
Koska Ne Pece -sarjassa verta roiskuu runsaasti jokaisen battlen aikana, ei Crocus yleensä ole kovin kaukana suurista kahakoista. Hän vakoilee etenkin Roronoa Zoroa, sillä Zoron tappeluissa verta pulppuaa ylettömiä määriä. Crocus oli onnensa kukkuloilla etenkin Thriller Barkilla, jossa Zoro vuoti verta vähintään 20 kertaa oman kroppansa edestä. Purkituksen lisäksi hän jäi useammaksi päiväksi Thriller Barkille hieroakseen verta itseensä, lupsutellen sitä ja tehden lumienkelin tavoin verisiä enkeleitä raunioille.
Category:Siviilit
Category:Piraatit